CELEX: 52021DP0119
Language: hu
Date: 2021-04-27 00:00:00
Title: Az Európai Parlament 2021. április 27-i határozata a Ioannis Lagos mentelmi jogának felfüggesztésére irányuló kérelemről (2020/2219(IMM))

2021.12.15.   
            
            
               HU
            
            
               Az Európai Unió Hivatalos Lapja
            
            
               C 506/125
            
         
      P9_TA(2021)0119
      Ioannis Lagos mentelmi jogának felfüggesztésére irányuló kérelem
      Az Európai Parlament 2021. április 27-i határozata a Ioannis Lagos mentelmi jogának felfüggesztésére irányuló kérelemről (2020/2219(IMM))
      (2021/C 506/21)
      
         Az Európai Parlament,
      
      
                  —
               
               
                  tekintettel a Ioannis Lagos mentelmi jogának felfüggesztésére irányuló, a görög legfelsőbb bíróság ügyésze által 2020. október 2-án továbbított kérelemre egy, az athéni elsőfokú bíróság előtt tárgyalt büntetőügy kapcsán (ügyiratszám: ABM PB2020/65), melyet 2020. október 19-én jelentettek be a plenáris ülésen,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Ioannis Lagos-t,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre (1),
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A9-0135/2021),
               
            
                  A.
               
               
                  mivel a görög legfelsőbb bíróság ügyésze kérelmet nyújtott be Ioannis Lagos parlamenti mentelmi jogának felfüggesztésére a Ioannis Lagos által egy 2020. január 29-én az Európai Parlamentben tartott beszéd során elkövetett egyes cselekmények miatt;
               
            
                  B.
               
               
                  mivel Ioannis Lagos-t azzal vádolják, hogy a 2020. január 29-i plenáris ülésen a görög-török határon kialakult migrációs helyzetről és az EU erre adott közös válaszáról szóló vita során megsértette Törökország nemzeti szimbólumát;
               
            
                  C.
               
               
                  mivel a nemzeti szimbólum megsértése a 927/1979. sz. törvény 1. cikkének a 4285/2014. sz. törvénnyel végrehajtott (1) bekezdése, valamint 155. cikkének (2) bekezdése, továbbá a görög büntető törvénykönyv 1., 12., 14., 26., 27., 51., 53., 57. és 79. cikke szerinti bűncselekménynek minősül;
               
            
                  D.
               
               
                  mivel a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
               
            
                  E.
               
               
                  mivel egyrészt a Parlamentet nem lehet bíróságként kezelni, másrészt a parlamenti képviselőt a mentelmi jog felfüggesztésére irányuló eljárás keretében nem lehet „vádlottnak” tekinteni (2);
               
            
                  F.
               
               
                  mivel az Európai Unió kiváltságairól és mentességeiről szóló 7. jegyzőkönyv 8. cikke szerint feladataik ellátása során kifejtett véleményük vagy leadott szavazatuk miatt az Európai Parlament képviselői ellen nem folytatható vizsgálat, nem vehetők őrizetbe, és nem indítható velük szemben bírósági eljárás;
               
            
                  G.
               
               
                  mivel Ioannis Lagos az Európai Parlament plenáris ülésén, a plenáris ülés helyszínén, európai parlamenti képviselői feladatainak ellátása során cselekedett;
               
            
                  H.
               
               
                  mivel Ioannis Lagos cselekedetei az európai parlamenti képviselői feladatai és munkája keretében történtek;
               
            
               
                  1.
               
               
                  úgy határoz, hogy nem függeszti fel Ioannis Lagos mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését a Görög Köztársaság illetékes hatóságának és Ioannis Lagos-nak.
               
            
         (1)  A Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-iGollnisch kontra Parlament ítélete, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23; a Bíróság 2019. december 19-iJunqueras Vies ítélete, C-502/19, ECLI:EU:C:2019:1115.
      
         (2)  A Törvényszék 2019. április 30-iBriois kontra Parlament ítélete, T-214/18, ECLI:EU:T:2019:266.